فازڵ غه‌ڕاوی ئه‌ندام كۆمسيۆنه‌گه‌ له‌ لێدوانيگ ك(شه‌فه‌ق نيوز)ئاگاداری بوی، وت: ترۆريسته‌يل ريكخرياگ داعش گه‌وراترين تاوان دڕندانه‌و له‌ناوبردن وه‌جه‌م ئه‌نجام دانه‌ وه‌ كوشتن فيشتر له‌ ١٧٠٠ كه‌س له‌ بنگه‌ی سه‌ربازی سپايكه‌ر له‌ تكريت له‌ئاكام مه‌سه‌له‌ی تايفه‌گه‌ری و هه‌ر وه‌و خاتريشه‌ بايه‌سه‌ له‌بان نه‌ته‌وه‌يل يه‌كگرتگ ئی تاوانه‌ له‌ ليست له‌ناوبردن وه‌جه‌م دابنه‌يد و بڕياريگ ناوده‌وڵه‌تی ده‌رهه‌ق ئه‌نجامده‌ره‌يلی ده‌ربكريه‌يد له‌ دادگای تاوانه‌يل ناوده‌وڵه‌تی.
غه‌ڕاوی له‌ هه‌مان وه‌خت داوايش له‌ حكومه‌ت عراقی كرد هه‌ڵه‌په‌ڵه‌ بكا له‌ چه‌وديريكردن ته‌ماميگ ئه‌را خيزان شه‌هيده‌يل و بی سه‌روشوونه‌يل ئه‌و تاوانه‌و ده‌س بكاده‌ په‌يجووری وه‌ل لايه‌نه‌يل حكومی ئه‌را مه‌سه‌له‌ی داين ١٠ مليۆن ديناره‌گه‌ وه‌و خيزانه‌يل كوشتار سپايكه‌ره‌.
ج . أ
